laion/Wikipedia-Exotic huggingface dataset:
זה הזמן (שיר)

זה הזמן (באנגלית: Together We Are One) היה השיר שייצג את ישראל באירוויזיון 2006, בוצע בעברית ובאנגלית על ידי אדי בטלר. זה היה השיר הראשון שייצג את ישראל באירוויזיון, ששמו הרשמי לא הכיל מילים בעברית. השיר נבחר לייצג את ישראל לאחר שניצח בתחרות הקדם-אירוויזיון. השיר מושפע מאוד ממוזיקת גוספל, עובדה שנוצרה על ידי נוכחות של פסנתרן וזמרי ליווי שהושפעו ממוזיקת גוספל. בטלר היה אחד מהאפרו-אמריקאים הראשונים לייצג את ישראל, שר על הצורך להתאחד ולהתגבר על השוני לשם התקדמות המין האנושי. אחד מהבתים בשיר מיועד לאהובת ליבו, מה שהוביל למסקנה של המעריצים כי אכן מדובר על שיר אהבה לאישה שיש לה כבר משפחה. הווידאו ממשיך את נושא הגוספל, אף על פי שכללו צילומים שנויים במחלוקת של חמושים פלשתינאים המתעדים את הסכסוך הישראלי-פלסטיני. השיר העפיל אוטומטית לגמר האירוויזיון בזכות הישגה של שירי מימון באירוויזיון 2005. השיר שובץ במקום השלישי בסדר ההשמעה (אחרי מולדובה ולפני לטביה). בסיום ההצבעה, קיבל השיר 4 נקודות בלבד (כולן מצרפת), וסיים במקום ה-23 מתוך 24 שירים. אדי בטלר ישראל באירוויזיון 2006 אירוויזיון 2006 מילות השיר "זה הזמן" באתר שירונט זה הזמן, סרטון באתר יוטיוב תרבות - מוזיקה nrg - אדי בטלר ניצח בקדם האירוויזיון, באתר www.makorrishon.co.il
אירוויזיון לרוקדים צעירים 1995

האירוויזיון לרוקדים צעירים 1995 היא התחרות השישית של האירוויזיון לרוקדים צעירים. שווייץ אירחה את התחרות בארמון בוליו (אנ'). המשתתפים שנבחרו הם רקדנים לא-מקצועיים בין 16 ל-21. הריקוד של כל משתתף נבחר ומוכן מספר שבועות לפני התחרות. המנצח נבחר לאחר הצבעת השופטים. השופטים שהצביעו הם: שווייץ שווייץ - היינץ' ספוירלי שווייץ שווייץ / צרפת צרפת - מוריס בז'אר ארגנטינה ארגנטינה / שווייץ שווייץ - אוסקר אריז רומניה רומניה / צרפת צרפת - גיגי קאקיליאנו איטליה איטליה - פאולו קאנטאפולו גרמניה גרמניה - פיטר ואן דיוק ברזיל ברזיל / שווייץ שווייץ - ביאטריס קונסולו ספרד ספרד - ויקטור אולטה שווייץ שווייץ - גילברט מאייר צרפת צרפת - פירה לאקוטה הונגריה הונגריה - יורי ואמוס פינלנד פינלנד - ג'ורמה יוטינן 15 מדינות השתתפו בתחרות. להלן המדינות שלא העפילו לגמר: אל הגמר העפילו 9 מדינות. אתר האינטרנט הרשמי של אירוויזיון לרוקדים צעירים 1995 "Eurovision Young Dancers 1995: About the show". European Broadcasting Union. אורכב מ-המקור ב-2016-08-13. נבדק ב-5 באוקטובר 2014. {{cite web}}: (עזרה) "Eurovision Young Dancers - Format". youngdancers.tv. European Broadcasting Union. אורכב מ-המקור ב-2015-02-11. נבדק ב-8 במרץ 2015. {{cite web}}: (עזרה)
איוואן שאריץ'

הארכיבישוף ד"ר איוואן שָארִיץ' (בקרואטית: Ivan Šarić;‏ 27 בספטמבר 1871, טראווניק, האימפריה העות'מאנית – 16 ביולי 1960, מדריד, המדינה הספרדית) היה איש דת קתולי-קרואטי אשר כיהן כארכיבישוף המטרופוליטני של הארכידיוקסיה במזרח בוסניה במהלך מלחמת העולם השנייה, שמרכזה בסרייבו. שאריץ' שהיה חבר במפלגת האוסטאשה ותומך נלהב שלה, הסית את כמריו וקהל מאמניו להרוג ביהודי סרייבו ולשדוד את רכושם. הוא אישית עסק בשוד רכוש וקרקעות של יהודי העיר. איוואן שאריץ' נולד בטראווניק להורים ממוצא קרואטי. ב-1894 הוסמך לכמורה בסרייבו וקיבל משרה בארכידיוקסיה של מזרח בוסניה. ב-28 באוקטובר 1908, ערך שאריץ' את טקס תפילות האשכבה למשורר סילביה סטרהימיר קרנצ'ביץ' שמת למחרת. שאריץ' נודע כלאומן קרואטי ומתנגד חריף לכנסייה האורתודקסית הסרבית. ב-1922 מונה לארכיבישוף המטרופוליטני של הארכידיוקסיה. הוא החל להפיץ את השבועון "Nedjelja" (מקרואטית: יום ראשון) והפצתו נאסרה על ידי שלטונות ממלכת יוגוסלביה בשל הגוון הלאומני-קרואטי בו נקט השבועון. רכש דוקטורט בתאולוגיה מאוניברסיטת זאגרב והוציא לאור מספר ספרים ומאמרים העוסקים בנצרות הקתולית. לפי עדותו של שאריץ' עצמו, עוד ב-1934 הוא הצטרף לאוסטאשה. לאחר כיבוש ממלכת יוגוסלביה על ידי גרמניה הנאצית וכינון ממשלת הבובות של האוסטאשה, הוחל ברדיפות יהודים. הארכידיוקסיה הבוסנית הפיצה את השבועון: "Katolički tjednik" (מקרואטית: השבוע הקתולי) ובו פרסם שאריץ' דברי הסתה כנגד יהודים וסרבים. שאריץ' פעל בקרב כמריו לעידוד הצטרפותם למנגנון ההשמדה של שלטון האוסטאשה והסית ללא הרף בקרב קהל מאמניו לפגיעה פיזית ביהודים ושדידת רכושם. הוא תמך בגלוי במעשי הרצח של אנשי האוסטאשה ועודד אותם. שאריץ' שדד באופן אישי רכוש וקרקעות של יהודי סרייבו. בעיתונו כתב: ”התנועה לשחרור העולם מהיהודים היא תנועה להתחדשות הכבוד האנושי. אלוהים עומד מאחורי תנועה זו” ”די לנימוקים הטיפשיים הגורסים כי נגד הרע והנפשע יש להילחם בצורה אצילית...יש לטאטא את הכנסייה מהזוהמה ביד ברזל” מכתביו עולה, כי נציגי הוותיקן ידעו על מעשי השוד שביצע וביקשו ממנו שהמעשים יתבצעו לא באופן בולט, כדי לא לסבך את הכנסייה הקתולית. ראש הכנסייה הקתולית במדינת קרואטיה העצמאית החשמן אלויזיה סטפינאץ ידע על המעשים אך לא פעל להפסקתם ולא גינה אותם. ב-1945 נמלט שאריץ' לקלגנפורט שבאוסטריה ומשם מולט בסיוע בכירי הכנסייה הקתולית למדריד. הוא נפטר במדריד ב-1960 והוא בן 88 ובהמשך הועבר לקבורה בסרייבו. Emily Greble, Sarajevo, 1941-1947: Muslims, Christians, and Jews in Hitler's Europe, הוצאת אוניברסיטת קורנל, 2011, פרק שני (באנגלית) מנחם שלח (עורך), תולדות השואה - יוגוסלביה, הוצאת יד ושם, ירושלים, 1990, עמוד 279, הערת שוליים 7. מנחם שלח (עורך), תולדות השואה - יוגוסלביה, עמודים 286-283. מנחם שלח (עורך), תולדות השואה - יוגוסלביה, עמוד 308, הערת שוליים 91.
רובין זקס

רובין זקס (באנגלית: Robin Sachs; ‏5 בפברואר 1951 – 1 בפברואר 2013) היה שחקן קולנוע, טלוויזיה ומדבב בריטי שהשתתף במגוון סרטים, תוכניות ומשחקי וידאו. הוא ידוע בעיקר מגילום דמותו של סריס מהסרט כיבוש הגלקסיה ודמותו של איתן ריין מהסדרה באפי ציידת הערפדים. זקס נולד בלונדון ללאונרד זקס, שחקן בריטי שנולד בדרום אפריקה ולשחקנית אלינור סוממרפילד. הוא היה נשוי פעמיים: לשחקנית הוולשית שאן פיליפס עמה התחתן ב-1979 והתגרשו ב-1991 ולשחקנית קייסי דפרנקו עמה התחתן ב-1996 והתגרש כעבור 10 שנים. הוא מת בגיל 61 מהתקף לב, 4 ימים לפני יום הולדתו ה-62 בביתו בלוס אנג'לס שבקליפורניה. הוא החל לשחק ב-1972 בסרט האימה "Vampire Circus" והסרט "Henry VIII and His Six Wives". שנה לאחר מכן שיחק בסדרה הבריטית המצליחה על אדונים ומשרתים את רוברט. ב-1978 שיחק את בושי בסדרה "BBC Television Shakespeare" מאת ה-BBC. ב-1987 שיחק בסדרה הבריטית רמפול את הוגו לוטרוורת'. ב-1991 השתתף בסדרה האמריקאית הקומית בראש של הרמן. לאחר שנתיים שיחק בסדרה רצח במשיכת קולמוס את מרטין קרמר. באותה שנה שיחק בסדרת המדע הבדיוני בבילון 5 בתור נאטוק, בתור וורלנדר נאקאל ובתור הדרון. ב-1995 שיחק בסדרה של צ'אק נוריס, ווקר. ב-1997 שיחק בסרט המדע הבדיוני של סטיבן ספילברג פארק היורה: העולם האבוד בתור פאול באומן, אביה של קלי באומן (קמילה בל). אותה שנה החל לשחק בסדרה באפי ציידת הערפדים בתור איתן ריין והמשיך בתפקיד למשך 3 שנים. לאחר שנתיים שיחק בסרט הפנטזיה כיבוש הגלקסיה בתור סריס. ב-2001 שיחק בסרט הפשע הקומי אושן 11 בתפקיד מוכר. אותה שנה שיחק בסדרה מסע בין כוכבים: וויאג'ר. ב-2004 שיחק את פטר בראזיר בסרט האימה מגלודון. שנה לאחר מכן שיחק בסדרה זהות בדויה בתור הנס דייטריץ'. בשנה לאחר מכן דיבב בסדרת האנימציה בובספוג מכנסמרובע. ב-2011 שיחק בסדרת-הבת של דוקטור הו, טורצ'ווד בתור פרופסור בריטי. בשנה שלאחר מכן שיחק בסדרת הדרמה הקומית קאסל כקריין וכן בסדרת הדרמה המשטרתית NCIS. זקס גם דיבב הרבה דמויות במשחקי וידאו שהאחרון שבהם היה המשחק Mass Effect 3. מדיה וקבצים בנושא רובין זקס בוויקישיתוף אתר האינטרנט הרשמי של רובין זקס רובין זקס, במסד הנתונים הקולנועיים IMDb (באנגלית) רובין זקס, באתר "Find a Grave" (באנגלית)
קומסי קומסה

קומסי קומסה (בצרפתית: Comme Ci Comme ça, בתרגום חופשי לעברית: ככה ככה) הוא סינגל של הזמר הישראלי-טוגולזי, סטפן לגר, שנכתב והולחן על ידי המבצע יחד עם דולב רם ופן חזות, שגם הפיקו אותו, ויצא לאור ב-30 ביוני 2018. השיר נוצר כפרסומת עבור שירותי הטלוויזיה רב-ערוצית של "yes", אך הצלחתו העמידה אותו בפני עצמו. מיד עם צאתו, הוא התמקם במקומות הראשונים במצעדי הפזמונים וזכה לצפיות רבות באתר האינטרנט "יוטיוב". ומעבר לכך, הוא הפך את צמד המילים "קומסי קומסה" למטבע לשון, והכניס את סטפן לגר, שעיקר פרסומו עד אז היה בקרב ילדים ובני נוער, היישר אל תוך המיינסטרים הישראלי. בשבוע הראשון לשיווקו בתחנות הרדיו, השיר זכה ל-96 השמעות. הוא הגיע לשיאו שבועיים אחר כך, בשבוע השלישי, כשטיפס אל ראש המצעד העברי של "מדיה פורסט" עם 130 השמעות. פרט לשבוע אחד במהלך חודש ספטמבר, השיר הצליח להישאר בעשירייה הפותחת עד לתחילת חודש אוקטובר. בסך הכל, הוא זכה לכ-1,000 השמעות בין ה-15 ביולי ל-6 באוקטובר. במקביל, הוא הספיק לצבור 50 מיליון צפיות ב"יוטיוב". כמו כן, באפליקציית הזרמת המדיה "Spotify" הוא הושמע כ-6,287,000 פעמים. נתונים אלו, ככלותם, הקנו לו את התואר "להיט קיץ". קומסי קומסה, בביצוע סטפן לגר, וידאו קליפ של השיר באתר יוטיוב
הר הארט (אלברטה)

הר הארט (באנגלית: Heart Mountain; מילולית: הר הלב) הוא הר הממוקם בצידו של עמק הנהר בואו, בהרי הרוקי הקנדיים, בפרובינציית אלברטה שבקנדה. גובהו של ההר 2,315 מטרים מעל פני הים, והוא מתנשא לגובה של 78 מטרים מעל סביבתו.  שמו של ההר ניתן לו בשנת 1957, והוא נקרא בשם זה בשל צורת שכבת אבן הגיר בסמוך לפסגתו, שהיא בצורת לב (ראו בתמונה). הוגשה בקשה לוועדת השמות של פרובינציית אלברטה לשנות את שם ההר ל"פסגת גראנט מקאוון" (Grant MacEwan Peak). הר הארט באתר הפארקים של אלברטה, באתר ממשלת אלברטה הר הארט באתר "אנציקלופדיית ההרים הקנדית" הר הארט באתר summitpost הר הארט באתר peakbagger מפה טופוגרפית של הר הארט מסלול הר הארט באתר alltrails מידע על מסלול הר הארט באתר hikingproject מסלול הר הארט באתר besthike מידע למטפסים על הר הארט באתר 10hikes מידע למטפסים על הר הארט באתר trailpeak תיאור הטיפוס על הר הארט תצלומים ממסלול הטיפוס על הר הארט תחזית מזג אוויר ארוכת טווח עבור הר הארט (לפי גבהים) תחזית מזג אוויר עדכנית עבור הר הארט סטטיסטיקות מזג אוויר עבור הר הארט מסלול הטיפוס על הר הארט, סרטון באתר יוטיוב הנוף מפסגת הר הארט, סרטון באתר יוטיוב הטיפוס על הר הארט, סרטון באתר יוטיוב מידע היסטורי וגאוגרפי מידע גאוגרפי
הר הארט

האם התכוונתם ל... הר הארט (אלברטה) – הר בהרי הרוקי הקנדיים בפרובינציית אלברטה שבקנדה הר הארט (אלסקה) – הר במדינת אלסקה שבארצות הברית הר הארט (קולורדו) – הר במדינת קולורדו שבארצות הברית הר הארט (איידהו) – הר במדינת איידהו שבארצות הברית הר הארט (ניו מקסיקו) – הר במדינת ניו מקסיקו שבארצות הברית הר הארט (ויומינג) – הר במדינת ויומינג שבארצות הברית הר הארט (אורגון) – הר במדינת אורגון שבארצות הברית מחנה הכליאה הר הארט - מחנה הכליאה לתושבים יפנים בתקופת מלחמת העולם השנייה בארצות הברית
Más Allá Tour

Más Allá Tour הוא סיבוב ההופעות הראשון של להקת הבנים הלטינית-אמריקאית CNCO. סיבוב הופעות זה נועד על מנת לקדם את אלבום הבכורה של הלהקה, Primera Cita. סיבוב ההופעות החל ב-26 בפברואר 2017 בקוצ'במבה שבבוליביה, והסתיים ב-18 במרץ 2018 באלחואלה שבקוסטה ריקה. שלוש הופעות מסיבוב ההופעות בוטלו מסיבות לוגיסטיות. להלן רשימת השירים שאיתה הופיעו CNCO במופעים אשר נכללו בסיבוב ההופעות. "Quisiera" "Tan fácil" "Reggaetón Lento (Bailemos)" "Primera cita" "Para enamorarte" "No entiendo" "Devuélveme mi corazón" "Cometa" "Volverte a ver" "Tu luz" "Cien" "Más allá" "Quisiera (ballad remix)" "Tan fácil (urban remix)" "Suspenden el concierto de la banda CNCO en Valencia". Notitarde (בספרדית). 25 בפברואר 2017. אורכב מ-המקור ב-2017-05-30. נבדק ב-11 במאי 2017. {{cite web}}: (עזרה) "CNCO: cancelan conciertos de banda en Lima y Arequipa". La República (בספרדית). 29 באוקטובר 2017. אורכב מ-המקור ב-2018-04-06. נבדק ב-2018-10-20. {{cite web}}: (עזרה) "Upcoming shows". CNCOmusic.con (בספרדית). נבדק ב-11 במאי 2017. {{cite web}}: (עזרה) "Current Boxscore". Billboard. אורכב מהמקור ב-13 במאי 2017. נבדק ב-13 במאי 2017. {{cite web}}: (עזרה)תחזוקה - ציטוט: bot: original URL status unknown (link) "Current Boxscore". Billboard. אורכב מהמקור ב-22 באוגוסט 2017. נבדק ב-22 באוגוסט 2017. {{cite web}}: (עזרה)תחזוקה - ציטוט: bot: original URL status unknown (link) "Current Boxscore". Billboard. אורכב מהמקור ב-26 באוקטובר 2017. נבדק ב-26 באוקטובר 2017. {{cite web}}: (עזרה)תחזוקה - ציטוט: bot: original URL status unknown (link) ¡CNCO primer artista confirmado para el #CCME 2017, www.cocacola.es (באנגלית) "Current Boxscore". Billboard. אורכב מ-המקור ב-2 בפברואר 2018. נבדק ב-2 בפברואר 2018. {{cite web}}: (עזרה)
קונסטנטי רוקיצקי

קוֹנְסְטָנְטִי רוֹקִיצְקִי (בפולנית: Konstanty Rokicki;‏ 16 ביוני 1899, ורשה, פולין הקונגרסאית – 18 ביולי 1958, לוצרן, שווייץ) היה דיפלומט פולני, סגן הקונסול הדיפלומטי של פולין בריגה ובברן אשר הציל יהודים בשואה. הוכר על ידי יד ושם כחסיד אומות העולם. נולד בוורשה ליוזף (Józef) רוקיצקי ולקונסטנציה (Konstancja) לבית פאבווקיווץ' (Pawełkiewicz). במלחמה הפולנית-סובייטית היה לוטננט בחיל הפרשים. ב-17 באוגוסט 1936 נישא רוקיצקי למאריה לבית גולדמן. בתם של בני הזוג, שנולדה ב-1938, עבדה בבגרותה עבור האומות המאוחדות בז'נבה. בשנת 1931 הצטרף לשירות הקונסולרי של משרד החוץ הפולני. בשנים 1932–1933 עבד בקונסוליה הפולנית במינסק, בירת הרפובליקה הסובייטית הסוציאליסטית הבלארוסית; לאחר מכן, בין 1934 ו-1936 היה סגן הקונסול בריגה; ובשנים 1936–1938 עבד בצירות הפולנית בקהיר. ב-1939 עבר לברן והיה סגן הקונסול. בין השנים 1941–1943 השתמש רוקיצקי במעמדו הדיפלומטי כסגן הקונסול כדי להנפיק דרכונים מזויפים של מדינות אמריקה הלטינית והבריח אותם לפולין ולהולנד הכבושות בידי גרמניה הנאצית, שם הצילו את חייהם של היהודים שנשאו את הדרכונים הללו. לאחר המלחמה נשאר רוקיצקי בשווייץ משום שלא רצה לחזור לפולין הקומוניסטית, ונפטר בה אלמוני. לאחר למעלה מחמישים שנה אחרי מותו, ב-17 באפריל 2019, הוכר כחסיד אומות העולם על ידי יד ושם, בעקבות מחקר ופרסום של שגריר פולין בשווייץ. מדיה וקבצים בנושא קונסטנטי רוקיצקי בוויקישיתוף עופר אדרת, פולין חנכה מצבה לזכרו של דיפלומט נשכח שהציל 800 יהודים בשואה, באתר הארץ, 10 באוקטובר 2018 אילן לוקאץ', ‏שינדלר הפולני: הגיבור שזייף דרכונים והציל מאות יהודים, באתר ‏מאקו‏, 19 באוקטובר 2018 ערך זה הוא קצרמר בנושא פולנים. אתם מוזמנים לתרום לוויקיפדיה ולהרחיב אותו.
WarVOX

WarVOX (באנגלית: WarVOX) הוא כלי לבדיקות אבטחה וסריקה אוטומטית של טלפוניות IP. הכלי מספק מידע על טלפוניות ומרכזיות שונות המשתמשות בטכנולוגיית VOIP כגון: פקסים, תיבות דואר קולי, מודמים, מערכות PBXs ,IVR ועוד. WarVox עשוי לסייע באיסוף מידע ובביצוע מבדקי חדירה, ניתן להשתמש בו דרך ממשק שורת הפקודה והוא זמין להורדה במערכות הפעלה לינוקס, פותח על ידי האצ' די מור (H.D Moore) ומוזג לפרויקט Metasploit בחודש אוגוסט 2011. רישיון BSD לזכויות יוצרים חופשי. שימוש בביטויים רגולריים. סריקה של טווחים מרובים. הרצת סקריפטים וייצוא נתונים באמצעות ממשק הפקודה. בדיקת חדירות Backtrack VOIP Metasploit ToneLoc אתר האינטרנט הרשמי של WarVOX עמוד הכלי באתר Github (באנגלית) מאמר אודות WarVox באתר Darknet.org.uk (באנגלית) מאמר אודות WarVox באתר Darkreading.com (באנגלית)
CNCO World Tour

CNCO World Tour הוא סיבוב ההופעות השני של להקת הבנים הלטינית-אמריקאית CNCO. סיבוב הופעות זה נועד על מנת לקדם את אלבום האולפן השני של הלהקה, CNCO. סיבוב ההופעות החל ב-6 באוקטובר 2018, בגואטמלה סיטי, גואטמלה, והסתיים ב-2 במרץ 2019, באורלנדו, ארצות הברית. סיבוב הופעות זה הוא סיבוב ההופעות העולמי הראשון של הלהקה. להלן רשימת השירים איתם הופיעו CNCO במופעים אשר נכללו בסיבוב ההופעות: "Hey DJ" "Mi Medicina" "Estoy Enamorado de Tí" "Bonita" "Solo Yo" "Devuélveme Mi Corazón" "Noche Inolvidable" "No me Sueltes" "Demuéstrame" "Mala Actitud" CNCO Setlist at Futeca, Guatemala City, setlist.fm CNCO Tour Statistics: CNCO World Tour | setlist.fm, www.setlist.fm Search for setlists: artist:(CNCO) date:[2018-01-01 TO 2018-12-31 | setlist.fm], www.setlist.fm CNCO | Official Website, CNCO | Official Website (באנגלית)
שומר ראש (סדרת טלוויזיה)

שומר ראש (באנגלית: Bodyguard) היא מיני-סדרת דרמה טלוויזיונית בריטית שנוצרה ונכתבה על ידי ג'ד מרקוריו בהפקת חברת World Productions עבור רשת BBC. הסדרה היא בת 6 פרקים ושודרה לראשונה בערוץ BBC One ב-26 באוגוסט 2018. היא זכתה לאחוז הצפייה הגבוה ביותר לסדרה של BBC בעידן הרב-ערוצי, ולסדרה הפופולרית ביותר מאז 2008. בסדרה מככבים ריצ'רד מאדן וקילי הוז. נטפליקס חתומה על חוזה הפצה לשידור הסדרה מחוץ לבריטניה ואירלנד, והיא שודרה בה לראשונה ב-24 באוקטובר 2018. הסדרה מספרת את קורותיו של סמל המשטרה דייוויד באד, חייל לשעבר בצבא הבריטי הסובל מהפרעת דחק פוסט-טראומטית ועובד כעת כקצין אבטחה בפיקוד האבטחה של משטרת המטרופולין בלונדון. הוא נשלח לאבטח את מזכירת הפנים השאפתנית ג'וליה מונטגיו, המייצגת עבורו את כל מה שהוא מתעב בפוליטיקה. ריצ'רד מאדן קילי הוז ג'ינה מקי סופי ראנדל פול רדי וינסנט פרנקלין סטיוארט באומן פיפה הייווד ניקולס גליבס דייוויד וסטהד אתר האינטרנט הרשמי של שומר ראש שומר ראש, ברשת החברתית אקס (טוויטר) "שומר ראש", במסד הנתונים הקולנועיים IMDb (באנגלית) "שומר ראש", באתר נטפליקס "שומר ראש", באתר Rotten Tomatoes (באנגלית) "שומר ראש", באתר Metacritic (באנגלית) "שומר ראש", באתר אידיבי "שומר ראש", במסד הנתונים הקולנועיים KinoPoisk (ברוסית) Bodyguard most watched BBC drama since 2008 Corrine Corrodus, ‏Bodyguard is the biggest drama on British TV in over a decade, The Telegraph, 4 September 2018 שומר ראש בנטפליקס
בלצ'אנה

בלצ'אנה (בפי היהודים: בלצ'נה) (ברומנית: Bălăceana) הוא כפר ברומניה, במחוז סו'צאבה, באזור בוקובינה. על פי מפקד האוכלוסין שנערך בשנת 2011, אוכלוסיית הקומונה של בלצ'אנה מונה 1,520 תושבים, ירידה לעומת המפקד הקודם שנערך בשנת 2002 בה מנתה 1,619. רוב התושבים רומנים (98.62%), והשאר (1,12%) משתייכים לקבוצות אתניות אחרות. מבחינה דתית, רוב התושבים הם נוצרים אורתודוקסים (95.33%), והשאר, משתייכים לקבוצות נוצריות אחרות, או שדתם אינה ידועה. הקומונה (יחידת ממשל בדרגה הנמוכה ביותר בחלוקה האדמיניסטרטיבית של רומניה) של בלצ'אנה מנוהלת על ידי ראש עיר ו-11 חברי מועצה. אוכלוסייתו היהודית של כפר זה בתקופת טרום השואה הייתה ידועה כיראת שמיים, עד כדי שאמרו על בלצ'אנה "ארץ ישראל הקטנה". בכפר, למרות היותם במיעוט, בלטו היהודים לעומת הרוב הנוצרי. רוב יהודי בלצ'אנה התיישבו במקום לקראת סוף המאה ה-19 והתפרנסו ממסחר זעיר. למרות זאת לרובם היו משקי עזר קטנים, בהם עבדו והעסיקו אף עובדים אחרים. הקהילה היהודית הקטנה במקום לא הייתה עצמאית, אלא מסונפת לקהילת סוצ'אבה, שם גם נקברו מתיהם. בקהילה היו כ-50 משפחות. בבלצ'אנה היה בית כנסת עשוי עץ, שהוקם בשנת 1910, ובו היו 5 ספרי תורה. קודם הקמתו של בית כנסת זה התפללו תושבי המקום בבית פרטי. המתפללים במקום היו מחסידות ויז'ניץ. למרות היות הקהילה קטנה פעל במקום גם מקווה טהרה, ואף "חדר" עבור הילדים. היהודים במקום נודעו באדיקותם הדתית ובבקיאותם בתלמוד. בתקופת מלחמת העולם הראשונה, סבלו יהודי בלצ'אנה עקב הקרבות שהתחוללו בקרבת מקום. במהלך התקופה שבין מלחמות העולם נפתח במקום סניף של ההסתדרות הציונית וסניפים של "המזרחי" ו"אגודת ישראל". בשנת 1934 הוצא חוק לשמיטת חובותיהם של האיכרים ליהודים. על רקע אווירה זו, הגיעו מסיתים אנטישמים מחוץ לכפר וארגנו את תושביו הנוצרים לערוך פרעות ביהודים. בפרעות אלה נחרב בית הכנסת ונגרמו פגיעות ברכוש ובנפש, אך בהתערבות השלטונות הן הופסקו. בקיץ 1940, נסוגו יחידות מצבא רומניה מבסרביה. לבלצ'אנה הגיעה יחידה צבאית שבראשה עמד ואלריו קארפ, במסלול נסיגת יחידתו מבסרביה. למזלם הרב של היהודים, בבלצ'אנה הייתה מוצבת יחידת תותחנים רומנית. מפקדה של אותה יחידה מנע עריכת פרעות ביהודים ויחידתו הגנה עליהם. בספטמבר 1940, עם עלייתו לשלטון של יון אנטונסקו, החלו רדיפות היהודים במקום. אדמותיהם ורכושם של היהודים הוחרם, ואלה החלו לעזוב את בלצ'אנה בזה אחר זה ללא הרכוש אותו השאירו מאחור. בבלצ'אנה נשארו יהודים מעטים בלבד ובינואר 1940 פרצו אנשי משמר הברזל לבתיהם, עינו אותם ושדדו את מעט הרכוש שעוד נותר בידיהם. ב-5 בינואר עזבו היהודים האחרונים את בלצ'אנה אל סוצ'אבה השכנה, ובאוקטובר 1941 גורשו ביחד עם יהודי סוצ'אבה לטרנסניסטריה. לאחר המלחמה שבו לעיר יהודים בודדים. הערך "בלצ'יאנה" באתר 'ארגון יהודי בוקובינה' מדיה וקבצים בנושא בלצ'אנה בוויקישיתוף אתר האינטרנט הרשמי של בלצ'אנה מתורגם מתוך הערך בוויקיפדיה הרומנית מתוך האתר 'ארגון יהודי בוקובינה'
פסגת סאבורו

פסגת סָאבּוּרוֹ (באנגלית: Saburro Peak) היא הר בדרום הרי ריוונס, ברכס בריטניה שבאנטארקטיקה. הפסגה, שגובהה 1,930 מטרים מעל פני הים, נמצאת דרומית לפסגת דול. הפסגה נקראת על שם קולונל ריצ'רד מ. סאבורו (Richard M.Saburro), שהיה מפקד במבצע קיפאון עמוק (והיה המפקד היחיד של המבצע שבא מחיל האוויר של ארצות הברית; יתר המפקדים שהגיעו לאחריו היו מצי ארצות הברית). פסגת סאבורו באתר הסקר הגאולוגי של ארצות הברית פסגת סאבורו באתר הגאזט האנטארקטי של ממשלת אוסטרליה תרשים הנוף הנשקף מפסגת סאבורו באתר peakvisor תצלום לוויין של פסגת סאבורו לפי מקור אחר גובה הפסגה 1,448 מטרים מעל פני הים מידע גאוגרפי והיסטורי
די לחכימא ברמיזא

דַּי לְחַכִּימָא בִּרְמִיזָא או דַּי לְחַכִּימָא בִּרְמִיזָא וּלְשַׁטְיָא בְּכוּרְמֵיזָא הוא ביטוי בשפה הארמית בבלית שנעשה בו שימוש גם בשפה העברית. פירושו המילולי של הביטוי הוא לחכם מספיק רמז ולשוטה אגרוף. לרוב משתמשים בביטוי בגרסתו המקוצרת די לחכימא ברמיזא או בכתיב וד"ל בראשי תיבות, והוא בא לבטא שימוש ברמז תחת אמירת דברים מפורשים. מקורו של הביטוי הוא במדרש משלי, הדן בספר משלי, פרק כ"ב, פסוק ו' "חֲנֹךְ לַנַּעַר, עַל-פִּי דַרְכּוֹ", ובעקבותיו, בפסוק ט"ו: "אִוֶּלֶת קְשׁוּרָה בְלֶב-נָעַר - שֵׁבֶט מוּסָר יַרְחִיקֶנָּה מִמֶּנּוּ.". אומר על כך רבי זבידא הוּא דְּאָמַר מַתְלָא [כפי שאומר הפתגם העממי]: לְחַכִּימָא – בִּרְמִיזָא, וּלְשַׁטְיָא – בְּכוּרְמֵיזָא [לחכם - ברמז; לשוטה - באגרוף] משמע, לנער החכם יספיק רמז בלבד, ואילו לטיפש יידרש כביכול האגרוף; כל נער יתחנך על פי דרכו, כאמור במשלי. ובהשאלה: כדי להעביר מסר לחכם מספיק לרמוז והוא מבין, בעוד שהעברת מסר לשוטה, כרוכה בפעולה הרבה יותר מפורשת - במכת אגרוף (כוּרְמֵיזָא). במילים אחרות מה שמבדיל בין החכם לשוטה, היא היכולת של החכם לפענח רמיזות או ניואנסים ולהבין דבר מתוך דבר וכדומה. בדרך כלל משמש הביטוי לרמז על דברים נוספים הטמונים בין השורות. את סיפורו, "נתן בן נתן" חתם מיכה יוסף ברדיצ'בסקי במשפט: "הקורא בוודאי יבין את סוף פסוק של אותו מכתב, ודי לחכימא... "  גיא רולניק מצטט את המולטי-מיליונר, יוסי הולנדר בנושא מתווה הגז: "אין התחייבות לרכוש את רוב השירותים בישראל. נורווגיה, למשל, חייבה רכש מקומי והקימה תעשייה. אני מבקש להדגיש: רכישת כל השירותים והחומרים בחו"ל מאפשרת לחברות הגז לנפח מחירים ולהקטין את תשלומי המס למדינה, ודי לחכימא ברמיזא". בתגובה לעתירת אם לבג"ץ כנגד בית הדין הרבני שחייב אותה למול את בנה, כתבו הנעתרים: "בעוד שנה־שנתיים ילך הקטין לפעוטון ושם יהיה מוקף בילדים שנימולו, ואין זה סוד כי פעוטות ניחנו בכושר הבחנה בכל עניין חריג, ודי לחכימא." מילון ספיר, די לחכימא ברמיזא הביטוי באתר ביטויים עבריים ראשי תיבות בעברית, וד"ל אברהם אבן שושן, המילון החדש - מוספים. מדרש משלי, פרשה כב, דף ח' ע״א ספר משלי כב, ו (בקשר עם פ' טו); מדרש משלי רבתי, פרשה כב, ג ("מַתְלָא אָמְרִין:...") מיכה יוסף ברדיצ'בסקי, "נהריים, נתן בן נתן" (פרויקט בן-יהודה) גיא רולניק, "מולטי־מיליונר, קפיטליסט, מומחה לנפט - ומשוכנע שמתווה הגז הוא אסון", הארץ, 27 ביולי 2015 יאיר אטינגר, "בית הדין הרבני לבג"ץ: האם שלא מלה את בנה תגרום לו 'נזקים נפשיים' ", הארץ, 9 בינואר 2014
משמרת רביעית (סדרת טלוויזיה)

משמרת רביעית (ברוסית: Четвертая смена) היא סדרת טלוויזיה מסוגת הדרמה והפשע ששודרה במקור בערוץ הטלוויזיה "NTV" ב-15 באוקטובר 2018, בכיכובם של אלכסיי צ'אדוב ושין יאנבין. דנילה צ'טקוב הוא שוטר במחלקה למלחמה בפשיעה אתנית של משטרת רוסיה שיודע הכל על רכישה ומכירת מוצרים מזויפים ויודע הכל על מה שקורה בקרב המהגרים הסינים במוסקבה. במהלך אחד מהמבצעים הוא יוצא עם שותפו אלכסנדר שבדוב על מנת למנוע הברחת מוצרים ברציף הטענה, אך המבצע משתבש כשהמיניבוס שבו נסעו המבריחים מתפוצץ והם מוצאים עצמם במארב, שבו כל המבריחים נהרגים. בחקירת האירוע הממונים עליהם במשטרה מאשימים את צ'טקוב ושבדוב בהעלמת רכוש שהוחבא באחת המכולות. דנילה מנהל קשרים עם העולם התחתון הסיני במוסקבה ולעיתים מהמר בקזינו מחתרתי בניהול המאפיה הסינית. אך בלילה שבו הוא משתכר, הוא מאבד את רכב הספורט שלו בהימורים. המאפיה מבטיחה להחזיר לו את הרכב אם ימצא את בתו של יונג שנעלמה. יונג הגיע לרוסיה לפגוש את בתו, מיי, אך היא לא הגיעה לפגוש אותו בנמל התעופה כפי שסוכם מראש. דנילה נאלץ לסייע ליונג למצוא את הבת האבודה, במהלך החקירה הוא כמעט שמאבד את בנו ומבין שעלה על משהו שעלול לחשוף מעורבות של אחד הפושעים הגדולים של סין. אלכסיי צ'אדוב – דנילה צ'טקוב שין יאנבין – יונג אתר האינטרנט הרשמי של משמרת רביעית ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.